Karl Vahi

Karl Vahi (3. aprill 1910 Tartu – 10. aprill 1943 Venemaa) oli eesti poksija. 

Vahi alustas võistlemist 1928. aastal, ta võistles Tartu Spordiselts Kalevi eest. Ta pidas kokku 208 kohtumist, millest võitis umbes kolmveerand."Karl Vahi langes oma 33. sünnipäeval". Postimees nr 88, 15. aprill 1943. Lk 3

Ta sai Eesti meistrivõistlustel 2. koha kergekeskkaalus (kuni 147 naela ehk 66,7 kg) 1929. ja kerge- (kuni 135 naela ehk 61,2 kg) 1930. aastal. Ta sai Eesti NSV meistrivõistlustel 1941. aastal Tartu Dünamo eest võisteldes kergekeskkaalus (kuni 147 naela ehk 66,7 kg) 2. koha, kaotades finaalkohtumise Harald Kanepile. 

Ta sai Eesti meistrivõistlustel 3. koha kerge- (kuni 135 naela ehk 61,2 kg) aastatel 1932, 1933 ja 1935 ning kergekeskkaalus (kuni 147 naela ehk 66,7 kg) aastatel 1938–1940. 

Ta osales kergekeskkaalus (kuni 147 naela ehk 66,7 kg) kaks korda Eesti–Soome maavõistlusel. Ta kaotas oma kohtumise 1930. aastal ning võitis oma kohtumise 1937. aastal.

Vahi töötas pagarina ning on tegutsenud ka poksikohtunikuna. 

Teises maailmasõjas
Ta langes 10. aprillil 1943 Saksa sõjaväes allohvitserina Idarindel võideldes. Ta maeti algul 15. aprillil 1943 Pihkvasse.Rein Pajur. "Poksi lugu". Tallinn 2009. Lk 410 Tema surnukeha toimetati siiski spordikaaslaste abiga Tartusse"Karl Vahi maetakse täna Tartus". Postimees nr 91, 19. aprill 1943. Lk 2 ning maeti 20. aprillil 1943 suure rahvahulga osavõtul Maarja kalmistule. Matusekõne pidas kirikuõpetaja Harri Haamer."Karl Vahi maeti suure rahavahulga osavõtul". Postimees nr 93, 21. aprill 1943. Lk 3

Mälestuse jäädvustamine
Karl Vahi mälestuseks korraldati Tartus Tamme staadionil 24. juulil 1943 poksivõistlus, millest kutsuti võtma osa ka Tallinna, Pärnu, Harjumaa ja Virumaa poksijaid."K. Vahi mälestusvõistlused". Postimees nr 154, 10. juuli 1943. Lk 3 Sõjaolude tõttu osalesid seal ainult Tartu poksijad."K. Vahi mälestusvõistlused Tartus". Eesti Sõna nr 169, 27. juuli 1943. Lk 4

Viited

Kirjandus
"Pro Patria. Auraamat Teises maailmasõjas langenud Eesti vabadusvõitlejaile". Koostajad Aleks Kurgvel ja Herbert Lindmäe. Okupatsioonide Repressiivpoliitika Uurimise Riiklik Komisjon. Tartu 1998
Rein Pajur. "Poksi lugu". Tallinn 2009. Lk 409–410

Välislingid
"Tartu poksija Karl Vahi". Eesti Spordi- ja Olümpiamuuseum, ESM F 118:9/A 1549. Foto 1930. aastatest
Karl Vahi sporditulemused

Kategooria:Eesti poksijad
Kategooria:Eesti sõjaväelased Saksa sõjaväes Teises maailmasõjas
Kategooria:Maarja kalmistule maetud
Kategooria:Sündinud 1910
Kategooria:Surnud 1943